1521 – Die Straat van Magellaan, wat die Stille en die Atlantiese Oseaan met mekaar verbind, word vir die eerste keer deur Ferdinand Magellaan deurvaar.
1900 – Tweede Vryheidsoorlog: die begin van 'n 118 dae lange beleg van Ladysmith deur magte van die Zuid-Afrikaansche Republiek en die Oranje-Vrystaat.
1957 - Die ruimtetuig Spoetnik 2 word met Laika, die Russiese ruimte-hond, gelanseer. Laika word die eerste lewende wese in 'n wentelbaan om die aarde.
1917 – Die Bolsjewiste-leier Wladimir Lenin lei 'n staatsgreep teen die Russiese tussentydse regering van Aleksander Kerenski wat lei tot die Oktober-rewolusie.
1923 – Adolf Hitler en ander lede van die Kampfbund begin die Biersaalputsch in 'n poging om beheer oor te neem in Duitsland.
1918 – Die Eerste Wêreldoorlog word beëindig: Die Duitse Keiserryk onderteken 'n vredesooreenkoms met die Geallieerdes in 'n treinwa buite Compiègne in Frankryk.
2005 – Die Belgiese nasionale rugbyspan behaal sy grootste oorwinning ooit, met 'n telling van 108-0 teen Switserland.
1970 – 'n Tropiese sikloon van oor die 160 km/h tref die digbevolkte Gangesdelta-gebied van die huidige Bangladesj, met na raming 500 000 sterftes tot gevolg.
1940 – Tweede Wêreldoorlog: Coventry word swaar gebombardeer tydens 'n aanval deur 500 bomwerpers van die Luftwaffe.
1959 – Tydens die eerste toets van die Excelsior-projek spring Joseph Kittinger op 'n hoogte van 23 300 m uit 'n gondel.
1869 – Die Suezkanaal, wat die Middellandse See met die Rooisee verbind, word met 'n luisterryke seremonie ingewy.
1307 – Volgens oorlewering skiet Wilhelm Tell, 'n legendariese boogskutter in Switserland, 'n appel met 'n enkele pyl van sy kruisboog van sy seun se kop af.
1901 – Tweede Vryheidsoorlog: Die Britse regering publiseer 'n witskrif wat die noodsaak van konsentrasiekampe in Suid-Afrika uiteensit.
1991 – Kroatiese Onafhanklikheidsoorlog: Ná 'n beleg van 87 dae verower Joego-Slawiese magte die Kroatiese stad Vukovar.
1942 – Tweede Wêreldoorlog: Sowjetmagte onder generaal Georgi Zjoekof begin Operasie Uranus – die omsingeling by die Slag van Stalingrad – wat 'n ommekeer bring aan die verloop van die slag ten gunste van die Sowjetunie.
1977 – Die Egiptiese president Anwar Sadat word die eerste Arabiese leier wat 'n amptelike besoek aan Israel aflê.
1890 – Koning Willem III van Nederland sterf sonder 'n manlike opvolger en 'n spesiale wet word aangeneem om sy dogter prinses Wilhelmina in staat te stel om koningin te word.
1950 – Slag van Chosindam: Chinese magte gaan Noord-Korea binne en begin 'n massiewe teenaanval teen Suid-Koreaanse en Amerikaanse Gewapende Magte wat 'n einde bring aan alle hoop op 'n spoedige einde aan die Korea-oorlog.
1975 – Die Afrikaanse digter Breyten Breytenbach word in die Pretoriase Hooggeregshof gevonnis tot nege jaar gevangenisstraf nadat hy skuld beken het op aanklagte dat hy 'n nuwe organisasie wou begin wat bedoel was om die blanke vleuel van die African National Congress te wees.
2001 – 'n Planeet met 'n waterstofatmosfeer word deur die Hubble-ruimteteleskoop op die eksoplaneet Osiris ontdek.